શિમલા: હિમાચલ પ્રદેશના નવા મુખ્યમંત્રી તરીકે જયરામ ઠાકુર નિમવામાં આવ્યાં છે. આજે શિમલા ખાતે મળેલી હિમાચલ પ્રદેશના ભાજપના ધારાસભ્ય દળની બેઠકમાં આ નિર્ણય લેવામાં આવ્યો હતો. ધારાસભ્ય દળના નેતાઓએ ઠાકુરને સર્વાનુંમતે નિમ્યા હતાં. તેઓ હિમાચલ પ્રદેશના 13મા મુખ્યમંત્રી હશે. બેઠકમાં ધારાસભ્ય દળના નેતા તરીકે જયરામ ઠાકુરના નામનો પ્રસ્તાવ પાર્ટીના વરિષ્ઠ નેતા અને રાજ્યના મુખ્યમંત્રી પ્રેમકુમાર ધુમલે મૂકયો, જેનો બાકી ધારાસભ્યોએ એકસૂરે સમર્થન આપ્યું.